**Styremøte 12. desember 2018**

**Agder kommunale støttetjenester 12.00 – 13.30**

***Sted: Arendal rådhus***

**Innkalt:**

Bente Rist – leder

Trond-Vegar Johansen – medlem

Tron Atle – ansattrepresentant (valgt)

**Saksliste:**

Godkjenning av referat 2.11.18

28/18 Statistikk servicedesk

29/18 Innsalg Østre Agder

30/18 Databehandleravtaler

31/18 Pris for å avslutte firma

32/18 Gratis kursing av Froland og Fylkeskommunen innenfor arkiv

33/18 Fulltekstpublisering i Grimstad kommune

Eventuelt

* Digitalisering
  + For å gjennomføre digitalisering må kommunene sørge for at enhetene er i stand til å sende dokumenter elektronisk (skannere).
* På hvert styremøte skal det være en post som heter digitalisering.
  + AKST skal være pro-aktive mot digitalisering av fakturering ut/inn og andre regnskapsprosesser.
* Arbeidsgruppene bes ta en SLA-gjennomgang som forarbeid til styremøte 1. februar. Frist 20. januar for gruppene til å ha ferdig et utkast.

**28/18 Statistikk servicedesk**

Statistikk for henvendelser via helpdesk, telefoni og HR-portal.

Telefoni lønn:



Helpdesk og HR-portal lønn:



Dokumentsenteret



**Vedtak 28/18:** Styret ønsker månedlig rapportering på statistikk. Helpdesk saker som har brudd på responstid må følges opp i tabell med utvikling over tid.

**29/18 Innsalg Østre Agder**

AKST ønsker å selge inn sine tjenester til Østre Agder kommunene. Hovedsakelig som medeiere etter prismodell vedtatt av IKT Agder.

Det er laget ulike scenarier for hvordan prisen vil være med ulikt antall kommuner inn i AKST. Styret har gitt signaler om at det ikke er ønskelig å selge tjenestene enkeltvis. Hvordan skal vi prise oss dersom det vil komme forespørsler på salg av enkelttjenester?

Tabellen viser pris for alle tjenester fra AKST om alle fem kommuner går inn i samarbeidet. Fordeling av 85% har jeg beregnet ut fra folketall.



Viser kostnader dersom alle fem kommuner blir medeiere. AKST har da lagt til grunn en økning på 6 årsverk.

Volummessig så tilsvarer disse fem kommunene samme størrelse som Grimstad kommune. AKST har i dag ca. 10 årsverk som jobber mot Grimstad.



Et eksempel på prisvariasjon for Gjerstad kommune ut ifra hvor mange andre kommuner som blir med i samarbeidet. Prisen øker med 0,75 mill. kroner fra om 5 til 1 kommune blir med. Dersom vi skal ha pris for enkelttjenester som ikke er billigere enn å bli medeier, så foreslås følgende priser:

*Innbyggere 0-5000*

Lønn 1 000 000

Regnskap 1 000 000

Dokument 1 500 000

*Innbyggere 5-10000*

Lønn 2 000 000

Regnskap 2 000 000

Dokument 3 000 000

**Vedtak 29/18:** Styret ønsker å tilby eierskap eller enkelttjenester til deltakere i IKT Agder samarbeidet for felles utvikling og kvalitet. Styret må være proaktive. Priser for salg av enkelttjenester fra AKST skal ikke være mer gunstig enn å være medeier. Prisene er utarbeidet for prosess 2019.

**30/18 Databehandleravtaler**

Kommunene bør ha en databehandleravtale med AKST. Vi har mottatt en avtale fra Grimstad kommune som går mot dokumentsenter og Gerica. Denne er ikke signert fordi vi mener den er noe unøyaktig i forhold til ansvar. Spørsmålet blir da om vi ikke bør ha standardavtaler som gjelder hele AKST og ikke for hver avdeling. AKST har også inngått databehandleravtale mot Hove drift og utviklingsselskap AS. Må vi ha dette for øvrige kunder? Det er databehandler som skal inngå avtale, men vi opplever at det er forventninger om at AKST lager slike. Det skal inngås databehandleravtaler med kommunene og selskap som ikke er en del av kommunene:

* Arendal kommune
* Grimstad kommune
* Hove drift- og utviklingsselskap AS
* IKT Agder
* Kirkelig Fellesråd

**Vedtak 30/18:** Det skal inngås databehandleratvtale mellom AKST og kommunene og for de eksterne kundene som ønsker dette.

**31/18 Avslutning av firmaer – pris**

IKT Agder har i løpet av to driftsår vært gjennom opprettelse av firma to ganger og nå avsluttes opprinnelige IKT Agder IKS. Det er vedtatt at de igjen skal endre firma tilbake til IKS i løpet av 2019. I vår prismodell så har vi priset opprettelse av firma til kr 50 000 men vi har ikke prissatt avslutning av firma. Avslutte firmaer er en betydelig jobb og vi ønsker at dette også skal inn i vår prismodell. Foreslår kr 25 000.

**Vedtak 31/18:** Pris for å avslutte firmaer settes til kr 25 000 og innarbeides i AKST prismodell for salg av tjenester. For særlig arbeidskrevende tilfeller prises faktiske timer.

**32/18 Kursing av Froland og Aust-Agder fylkeskommune**

Dokumentsenteret legger ut sine kurs på kursportalen. Her kan alle kommunene i IKT-Agder samarbeidet melde seg på. Da blir det jo gratis-prinsippet for Froland og Aust-Agder fylkeskommune. Strider ikke dette med prinsippet om at vi ikke skal yte tjenester for de som ikke vil være med i samarbeidet. Alle våre kurs skal legges ut på kursportalen, og da vil jo AKST i prinsippet tilby sine tjenester gratis for Froland og fylkeskommunen. AKST bør ha en kurspris for eksterne deltakere. Vi foreslår kr 500.

**Vedtak 32/18:** Saken utsettes til neste styremøte. Det innstilles at prioriteringen skal være mot eierkommunene og pris for andre deltakere foreslås til kr 500 per kurs/arrangement

**33/18 Fulltekstpublisering i Grimstad kommune**

Grimstad kommune har vedtatt å klargjøre for fulltekstpublisering av byggesaker og plan og oppmålingsaker så fort det lar seg gjennomføre. Fulltekstpublisering betyr at alle dokumenter knyttet til postlisten blir liggende åpent og tilgjengelig. En fulltekstpublisering vil medføre en større arbeidsbelastning enn det dokumentsenteret vil kunne håndtere innenfor dagens bemanning. Det må derfor ses på alternative løsninger for å imøtekomme et slikt ønske. IKT-Agder og digitaliseringsprogrammet har som mål å utvikle gode digitale løsninger som tjener kommunens innbygger. Fulltekstpublisering vil være det. Det er også miljøer rundt UiA som kan være naturlige samarbeidspartnere. Daglig leder tar kontakt med UiA.

**Forslag til vedtak 33/18:** Tiltaket spilles inn til digitaliseringsprogrammet i IKT Agder. Det finnes ikke midler til å bemanne opp i AKST i forhold til å håndtere dette manuelt. Grimstad kommunestyre har vedtatt å pilotere byggesaksarkivet med fulltekstpublisering og vil bruke dette til å prioritere digitalisering. Styret ber daglig leder ta kontakt med UiA eller andre kommuner for et mulig samarbeid.